LETNI PLAN DELA ZA LETO 2016
Partnerstva LAS Zasavje

November 2016 

1. PLANIRANE AKTIVNOSTI PARTNERSTVA LAS ZASAVJE 

V obdobju od 01.01.2016 do 31.12.2016 so za Partnerstvo LAS Zasavje planirane naslednje aktivnosti po posameznih vsebinskih sklopih: 

a) Aktivnosti za izvajanje in uresničevanje ciljev Strategije lokalnega razvoja 
•	priprava in sprejem Strategije lokalnega razvoja za obdobje 2014-2020,
•	priprava vseh potrebnih dokumentov (pogodbe) za nemoteno delovanje Partnerstva LAS Zasavje,
•	predstavitev končne variante SLR vsem pogodbenim partnerjem kot tudi širši lokalni skupnosti, 
•	priprava in izvedba delavnic in posvetov za predstavitev posameznih tematskih področij in ciljev znotraj le-teh (glede na vsebine projektnih idej),
•	objava Javnega poziva za leto 2016 za izbor operacij,
•	pomoč in sodelovanje s potencialnimi prijavitelji operacij pri vsebinski in tehnični zasnovi operacij kot tudi pri pripravi dokumentacije, 
•	informiranje pogodbenih partnerjev kot tudi ostale lokalne javnosti o aktivnostih v zvezi s Strategijo lokalnega razvoja. 

b) Sodelovanje z drugimi LAS in DRSP
•	sodelovanje na 4. podeželskem parlamentu,
•	udeležba na delavnicah, izobraževanjih in posvetih, ki jih organizira DRSP ali posamezni LAS,
•	sodelovanje z drugimi LAS preko projektov sodelovanja in čezmejnih projektov,
•	obiskovanje drugih LAS ter snovanje dogovorov glede možnega povezovanja,
•	udeležba na strokovnih ekskurzijah - izmenjava izkušenj z delom LAS v drugih evropskih državah (planira se Češka). 

c) Koordinacija, pomoč in usklajevanje dela organov Partnerstva LAS Zasavje pri izvajanju Strategije lokalnega razvoja: 
•	priprava in koordinacija rednih, korespondenčnih in izrednih sej Upravnega odbora Partnerstva LAS Zasavje (priprava gradiva, kontaktiranje s člani UO, priprava Zapisnikov ...),
•	priprava gradiva in organizacija Zbora članov Partnerstva LAS Zasavje ter sej Nadzornega odbora,
•	priprava gradiva in organizacija sej Skupščine Partnerstva LAS Zasavje,
•	promptno in ažurno sodelovanje s predsednikom Partnerstva LAS Zasavje,
•	priprava potrebnih dokumentov za pridobivanje sredstev za nemoteno delovanje Partnerstva LAS Zasavje (pogodbe, aneksi, zahtevki) in priprava morebitnih dopolnitev novih aktov ali dopolnitev že obstoječih,
•	kontrola izvajanja projektov in zagotavljanje njihove trajnosti,
•	priprava zahtevkov za uveljavljanje sredstev iz naslova Uredbe CLLD (na pristojna Ministrstva),
•	priprava Poročil o izvedbi aktivnosti Partnerstva LAS Zasavje za leto 2016, 
•	priprava zahtevkov za sofinanciranje delovanja in vodenja Partnerstva LAS Zasavje za vse tri zasavske občine (Hrastnik, Trbovlje in Zagorje ob Savi). 

č) Promocija Partnerstva LAS Zasavje
•	predstavitev in promocija Partnerstva LAS Zasavje lokalni skupnosti, 
•	predstavitev Partnerstva LAS na občinskih in drugih prireditvah,
•	sodelovanje na raznih prireditvah in sejmih (kot npr. Kramarski sejem v mesecu marcu ...),
•	predstavitve Partnerstva LAS morebitnim zainteresiranim posameznikom in skupinam (priprava in izvedba),
•	drugi promocijski dogodki (ločeno ali v okviru posameznih občinskih prireditev),
•	nadaljevanje z dopolnjevanjem in izvajanjem DARILNEGA KATALOGA podeželja (primerna osnova za promocijo izdelkov in storitev pogodbenih partnerjev Partnerstva LAS Zasavje),
•	aktivnosti v zvezi s celostno grafično podobo (CGP).

d) Urejanje spletne strani Partnerstva LAS Zasavje: 
•	priprava in objava aktualnih novic in prispevkov o aktivnostih Partnerstva LAS Zasavje na spletni strani Partnerstva LAS Zasavje,
•	priprava in objava vseh ostalih dopolnitev in pomembnih informacij glede Partnerstva LAS Zasavje na spletni strani (informacije glede pregleda SLR in njenega sprejetja, dopolnjevanje podatkov glede članstva, dopolnjevanje vseh naknadno sprejetih dokumentov ...),
•	vzpostavitev in urejanje FB strani Partnerstva LAS Zasavje,
•	objava novic na različnih drugih spletnih straneh (npr. na občinskih straneh vseh treh občin, v LASnovicah) in spletnih družbenih omrežjih.

e) Organiziranje strokovne ekskurzije za člane Partnerstva LAS Zasavje:
•	priprava in izvedba strokovne organizacije za vse člane Partnerstva LAS Zasavje.

f) Animacija lokalne skupnosti, pridobivanje novih članov ter informiranje o aktualnih novostih, dogodkih in aktivnostih v zvezi z izvedbo Javnega poziva za izbor operacij in konkretno izvedbo projektov
•	redno informiranje in obveščanje članov Partnerstva LAS Zasavje in ostale lokalne skupnosti,
•	tekoče zagotavljanje odgovorov in pojasnil upravičencem, nosilcem projektov, članom Partnerstva LAS Zasavje in ostali lokalni skupnosti (telefonsko, osebno, preko elektronske pošte),
•	izvedba konkretnih delavnic za nosilce projektov kot tudi za partnerje v projektih - predvsem ločeno po posameznih tematskih področjih (priprava projektnega predloga, izvajanje projektov, priprava zahtevkov ...).

2. PROGRAM DELA PARTNERSTVA LAS ZASAVJE ZA LETO 2016

Program dela za leto 2016 je razdeljen na dve glavni vsebini:

a) DELOVANJE PARTNERSTVA LAS ZASAVJE
Vodenje, koordinacija, upravljanje in izvedba ostalih nalog, ki so opredeljene v Pogodbi o nalogah vodilnega partnerja pri Lokalno zasebnem partnerstvu LAS Zasavje, z dne 28.1.2016, ter tudi navedene pod točko 1, bo opravljena s strani vodilnega partnerja Partnerstva LAS Zasavje, t.j. Območno obrtno-podjetniška zbornica Hrastnik.

b) IZVAJANJE STRATEGIJE LOKALNEGA RAZVOJA (SLR)
V letu 2016 se predvideva izvedba enega Javnega poziva za izbor operacij za uresničevanje ciljev SLR za obdobje 2014-2020, in sicer predvidoma poleti oz. jeseni, v kolikor SLR ne bo potrjena do meseca junija 2016. V letu 2016 posledično pričakujemo že začetek izvedbe posameznih projektov in odvisno od tega tudi prve zahtevke s strani prijaviteljev za izvedbo le-teh. Pred samim Javnim pozivom je planiran tudi nabor številnih delavnic in posvetov na temo vseh štirih tematskih področij iz SLR, ločeno glede na vsebino posameznih projektov. 

3, PREDLOG LETNEGA FINANČNEGA NAČRTA DELA ZA LETO 2016

Pri snovanju letnega finančnega načrta za leto 2016 smo upoštevali planirane prihodke in planirane odhodke. 

Na strani prihodkov smo planirali naslednje postavke:
•	članarina za leto 2016 (pri planu smo upoštevali članarino v višini 10 € za civilno družbo in 15 € za javni in ekonomski sektor, pri čemer so vse tri zasavske občine kot sofinancerke delovanja Partnerstva LAS Zasavja izvzete iz plačila članarine),
•	predvidene dotacije občine Hrastnik, Trbovlje in Zagorje ob Savi za leto 2016,
•	predvidena sredstva za pripravljalno podporo iz ESRR in EKSRP,
•	predvidena sredstva za upravljanje (tekoči stroški in animacija) iz ESRR,
•	predvidena sredstva iz naslova trženja Partnerstva LAS Zasavje (darilni katalog, strokovna ekskurzija za pogodbene partnerje Partnerstva LAS Zasavje).

Na strani odhodkov so planirani naslednji stroški: 
•	stroški upravljalca Partnerstva LAS Zasavje - OOZ Hrastnik (skladno z Uredbo CLLD so v stroške upravljalca vključeni stroški pisarniškega materiala, papirja in poštni stroški, stroški intelektualnih in računovodskih storitev, stroški storitev komunikacij – telefon, stroški urejanje spletne strani in stroški CGP),
•	stroški storitev zunanjih podizvajalcev: KGZS, Zavod Ljubljana - 2. in 3. obrok izdelave SLR,
•	stroški kilometrin (za člane UO, NO ter predsednika Partnerstva LAS Zasavje),
•	stroški Odbora za ocenjevanje operacij,
•	stroški reprezentance (za organizacijo in izvedbo Zbora članov sej Skupščine, UO in NO), 
•	stroški strokovne ekskurzije in udeležbe na srečanjih z drugimi LAS-i,
•	stroški članarine za članstvo v DRSP,
•	stroški promocije Partnerstva LAS Zasavje (oglaševanje v lokalnih časopisih in drugih medijih, , vzpostavitev in urejanje FB strani, sodelovanje na sejmih ...),
•	stroški drugih storitev za projekt (stroški plačilnega prometa, obresti ...).

V preglednici št. 1 je prikazan tudi Predlog letnega finančnega načrta dela za leto 2016 z navedbo konkretnih planiranih vrednostih po posameznih, zgoraj navedenih postavkah. Dovoljen je prenos znotraj sredstev posameznih postavk med odhodki in posameznih postavk med prihodki.